แนวโน้มดัชนีเช้าผันผวน
นักวิเคราะห์ฯคาดตลาดหุ้นไทยเช้านี้ผันผวน หลังน้ำได้เริ่มไหลเข้าใกล้พื้นที่เขตเศรษฐกิจชั้นในของกรุงเทพฯ ให้แนวรับ 925 จุด แนวต้าน 950 จุด
27 ต.ค. 2554

นักวิเคราะห์ฯคาดตลาดหุ้นไทยเช้านี้ผันผวน หลังน้ำได้เริ่มไหลเข้าใกล้พื้นที่เขตเศรษฐกิจชั้นในของกรุงเทพฯ ให้แนวรับ 925 จุด แนวต้าน 950 จุด          นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้ยังผันผวน จาก sentiment ในประเทศเรื่องน้ำท่วมที่ได้เริ่มเข้าใกล้พื้นที่เขตเศรษฐกิจชั้นในของกรุงเทพฯ ซึ่งจะเป็นตัวกดดันให้มูลค่าการซื้อขายในวันนี้เป็นไปอย่างเบาบาง ทำให้ขาดแรงในการขับเคลื่อนตลาดฯ           ขณะที่ปัจจัยต่างประเทศ ผลการประชุมสุดยอดผู้นำสหภาพยุโรปก็ยังไม่มีการแถลงข่าวอย่างเป็นทางการออกมา ส่วนความคืบหน้าในระหว่างการประชุม ที่จะมีการให้ความช่วยเหลือภาคธนาคารก็ยังมีไม่มากเท่าไหร่ ด้านตลาดหุ้นภูมิภาคเช้านี้ส่วนใหญ่ปรับตัวขึ้นในกรอบแคบๆ